Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne i alder av 59 år. Bor i Sandnes, og har bodd her i lengre tid.

Faglig bakgrunn: Befalsutdanning fra Forsvaret og ulike kurs innenfor HMS fra universitet og høyskole

Arbeidserfaring: Befal i Forsvaret og i Rogaland sivilforsvarsdistrikt heltid.

 Er medlem av det kommunale beredskapsrådet.

1. **Kan du beskrive din tilnærming til begrepene risiko og sårbarhet?**

Opplever dette som trussel eller fare.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Har deltatt i flere FylkesROS arbeid, og har også deltatt i den siste revisjonen av helhetlig risiko- og sårbarhetsanalyse til kommunen. Synes gruppearbeidet i slike analyser er veldig lærerikt og positivt.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, det er det alltid. Tror noen risikoer kan overføres til andre eller de man ikke vet om. Synes også at prosessene er veldig viktige.

1. **Er helhetlig risiko- og sårbarhetsanalyse viktige for kommunale rapporter?**

Ja, synes at det er viktig at alle fagområder i kommunen blir berørt av denne analysen for å sikre en tverrfaglig tilnærming til risiko.

1. **Har du et forhold til risikostyring og dette begrepet?**

Vel, det kan jeg ikke si. Men opplever at vi i vår organisasjon er opptatt av å lage barrierer for at uønskede hendelser ikke skal inntreffe.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

For vår del samarbeider vi med veldig mange beredskapsaktører i samfunnet, vår overordnede myndighet er DSB, men vi skal være en regional beredskapsressurs i distriktet.

Samordningen i forebygging og håndtering mellom nødetater, fylkesmann, Avinor, Bane Nor og kommuner er helt vesentlig.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Vil nevne Sivilbeskyttelsesloven og forskrift kommunal beredskapsplikt. Ellers er jeg kjent med at det er flere andre lover som regulerer dette. Kan tenke med at plan- og bygningsloven også har med dette å gjøre.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Jeg har et inntrykk av Sandnes kommune har en positiv utvikling på dette område, men at det fortsatt er en vei å gå for å bli pådriver.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Det er tåleevne til f.eks. systemer og anlegg. Være forberedt på å bli stresset.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Jeg må si det vet jeg ikke nok om, så jeg må melde pass.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Vil trekke fram at Sandnes sentrum er bygget delvis på leirgrunn. Det er store avstander mellom bydeler i kommunen. Sårbar i forhold til logistikk. Sårbar i forhold til flere nasjoner og språkbarrierer. Store naturområder og skogbrannfare.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg vil si 60/ 40 i favør av de private aktørene.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Synes at det er bra at godsterminalen til Bane Nor er flyttet fra Brueland til Ganddal. Mer naturlig for en utvikling av sentrum. Generelt synes jeg satsingen med å ta ut industri fra bysentrum til andre områder er positivt. Det vil på sikt løfte inntrykket av bybildet positivt.

Havneparken er et godt eksempel på dette.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Synes det har blitt mer synlig de siste årene, men jeg tenker at Sandnes har en del å gå på fortsatt.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Fortsatt vekst vil være en utfordring. Store avstander som blir mye større i den nye kommunen. Klimautfordringer og fare for setningsskader på bygg i sentrum pga. av leire i grunnen. Høyere bygg større risiko. Vassdrag som går gjennom sentrum og flomfare.